ai4bharat/Pralekha huggingface dataset:
रक्षा मंत्रालय
डेफकॉम इंडिया 2019  प्रारंभ
मानेकशॉ सेंटर नई दिल्ली में आज दो दिवसीय डेफकॉम इंडिया 2019 संगोष्ठी प्रारंभ हुई। संगोष्ठी का विषय है ‘कम्युनिकेशन्स : ए डिसाइसिव कैटेलिस्ट फॉर ज्वाइंटनेस’ है। यह संगोष्ठी सेना के तीनों अंगों के बीच एकता के लिए संचार माध्यमों का लाभ उठने के विषय में है।
रक्षा राज्य मंत्री श्री श्रीपद नाइक ने अपने उद्घाटन भाषण में बताया कि प्रधानमंत्री द्वारा चीफ ऑफ डिफेंस स्टाफ की घोषणा तीनों अंगों के बीच तालमेल और एकीकरण में सुधार की आवश्यकता को देखते हुए की गई थी। उन्होंने कहा कि तीनों अंगों के बीच एकता का विजन हासिल करने के लिए पहली शर्त अबाधित संचार है।
सेना प्रमुख जनरल बिपिन रावत ने देश की सुरक्षा चुनौतियों को उजागर किया और एकता की आवश्यकता पर बल दिया। उन्होंने कहा कि सुरक्षित और अंतर संचालन योग्य संयुक्त संचार व्यवस्था समय की आवश्यकता है। जनरल बिपिन रावत ने सशस्त्र बलों की आकांक्षाओं को पूरा करने के लिए उद्योग जगत के सहयोग पर बल दिया।
डेफकॉम 2019 के पहले दिन सशस्त्र बलों, उद्योग अनुसंधान और विकास संगठनों तथा शिक्षा जगत के लोगों ने भागीदारी की। इस आयोजन ने उद्योग जगत के लिए सशस्त्र बलों की आवश्यकताओं को समझने के लिए शानदार अवसर उपलब्ध कराया है। डेफकॉम प्रदर्शनी में अत्याधुनिक संचार समाधानों को दिखाया गया है और यह टेक्नोलॉजी तथा उद्योग की क्षमता को समझने के लिए सेना के तीनों अंगों के अधिकारियों को अवसर प्रदान करती हैं। संगोष्ठी में प्रतिष्ठित डेफकॉम पत्रिका का विमोचन भी किया गया।
स्वास्थ्य एवं परिवार कल्याण मंत्रालय
कोविड-19 टीकाकरण अपडेट - 537वां दिन
भारत का समग्र टीकाकरण कवरेज 198.31 करोड़ से अधिक हुआ
आज शाम 7 बजे तक 10 लाख से अधिक टीके की खुराक दी गई
भारत का कोविड -19 टीकाकरण कवरेज आज 198.31 करोड़ से अधिक हो गया है। आज शाम 7 बजे तक 10 लाख  से अधिक टीके की खुराक दी जा चुकी है। आज देर रात तक दिन के लिए अंतिम रिपोर्ट के संकलन के साथ दैनिक टीकाकरण संख्या वृद्धि होने की संभावना है|
जनसंख्या प्राथमिकता समूहों के आधार पर अलग किए गए टीके की खुराक का संचयी कवरेज इस प्रकार है:
|
|
टीके की खुराक का समग्र कवरेज
|
|
एचसीडब्ल्यू
|
|
पहली खुराक
|
|
10409327
|
|
दूसरी खुराक
|
|
10069369
|
|
प्रीकॉशन डोज
|
|
5793380
|
|
एफएलडब्ल्यू
|
|
पहली खुराक
|
|
18424960
|
|
दूसरी खुराक
|
|
17633283
|
|
प्रीकॉशन डोज
|
|
10630456
|
|
आयु वर्ग 12-14 वर्ष
|
|
पहली खुराक
दूसरी खुराक
|
|
37154839
24493399
|
|
आयु वर्ग 15-18 वर्ष
|
|
पहली खुराक
|
|
60595776
|
|
|
|
दूसरी खुराक
|
|
49272322
|
|
आयु वर्ग 18-44 वर्ष
|
|
पहली खुराक
|
|
558447476
|
|
दूसरी खुराक
प्रीकॉशनडोज
|
|
503022700
3454432
|
|
आयु वर्ग 45-59 वर्ष
|
|
पहली खुराक
|
|
203479291
|
|
दूसरी खुराक
प्रीकॉशन डोज
|
|
193827536
2803798
|
|
60 वर्ष से अधिक
|
|
पहली खुराक
|
|
127291847
|
|
दूसरी खुराक
|
|
121085955
|
|
प्रीकॉशन डोज
|
|
25291693
|
|
कुल दी गई पहली खुराक
|
|
1015803516
|
|
कुल दी गई दूसरी खुराक
|
|
919404564
|
|
प्रीकॉशन डोज
|
|
47973759
|
|
कुल
|
|
1983181839
जनसंख्या प्राथमिकता समूहों के आधार टीकाकरण अभियान में आज की उपलब्धि कुछ इस प्रकार है:
|
|
दिनांक: 6 जुलाई, 2022 
|
|
एचसीडब्ल्यू
|
|
पहली खुराक
|
|
56
|
|
दूसरी खुराक
|
|
743
|
|
प्रीकॉशन डोज
|
|
16231
|
|
एफएलडब्ल्यू
|
|
पहली खुराक
|
|
145
|
|
दूसरी खुराक
|
|
1424
|
|
प्रीकॉशन डोज
|
|
63247
|
|
आयु वर्ग 12-14 वर्ष
|
|
पहली खुराक
दूसरी खुराक
|
|
68085
165432
|
|
आयु वर्ग 15-18 वर्ष
|
|
पहली खुराक
|
|
23632
|
|
|
|
दूसरी खुराक
|
|
61938
|
|
आयु वर्ग 18-44 वर्ष
|
|
पहली खुराक
|
|
22283
|
|
दूसरी खुराक
प्रीकॉशन डोज
|
|
205904
52150
|
|
आयु वर्ग 45-59 वर्ष
|
|
पहली खुराक
|
|
3256
|
|
दूसरी खुराक
प्रीकॉशन डोज
|
|
47354
25306
|
|
60 वर्ष से अधिक
|
|
पहली खुराक
|
|
3482
|
|
दूसरी खुराक
|
|
30955
|
|
प्रीकॉशन डोज
|
|
217263
|
|
कुल दी गई पहली खुराक
|
|
120939
|
|
कुल दी गई दूसरी खुराक
|
|
513750
|
|
प्रीकॉशन डोज
|
|
374197
|
|
कुल
|
|
1008886
देश में सबसे कमजोर जनसंख्या समूहों को कोविड-19 से बचाने के लिए एक उपाय के रूप में टीकाकरण अभ्यास की नियमित रूप से समीक्षा की जाती है और उच्चतम स्तर पर निगरानी की जाती है।
संघ लोक सेवा आयोग
राष्ट्रीय रक्षा अकादमी एवं नौसेना अकादमी परीक्षा , 2022 - लिखित परीक्षा के परिणाम
संघ लोक सेवा आयोग द्वारा 10 अप्रैल, 2022 को आयोजित राष्ट्रीय रक्षा अकादमी एवं नौसेना अकादमी परीक्षा , 2022 के लिखित भाग के परिणाम के आधार पर 2 जनवरी, 2023 से आरंभ होने वाले राष्ट्रीय रक्षा अकादमी के सेना, नौसेना तथा वायु सेना स्कंधों के 149वें पाठ्यक्रम तथा भारतीय नौसेना अकादमी  के 111वें पाठ्यक्रम में प्रवेश हेतु निम्नलिखित अनुक्रमांक वाले उम्मीदवारों ने रक्षा मंत्रालय के सेवा चयन बोर्ड द्वारा साक्षात्कार के लिए अर्हता प्राप्त कर ली है। यह परिणाम आयोग की वेबसाइट www.upsc.gov.in पर भी उपलब्ध है।
2. इस सूची में जिन उम्मीदवारों के अनुक्रमांक दर्शाए गए हैं, उन सभी उम्मीदवारों की उम्मीदवारी अनंतिम है। परीक्षा में उम्मीदवारों के प्रवेश की शर्तों के अनुसार, “उम्मीदवारों से अनुरोध है कि वे लिखित परिणाम की घोषणा के दो सप्ताह के भीतर भारतीय सेना की भर्ती संबंधी वेबसाइट joinindianarmy.nic.in पर स्वयं को ऑनलाइन पंजीकृत कर लें। इसके पश्चात् सफल उम्मीदवारों को सेवा चयन बोर्ड  के चयन केन्द्र और साक्षात्कार की तारीखें आबंटित की जाएंगी, जिसकी सूचना उन्हें उनके पंजीकृत ई-मेल आईडी के माध्यम से दी जाएगी। यदि किसी उम्मीदवार ने पहले ही स्वयं को वेबसाइट पर पंजीकृत कर लिया है तो उसे यह करना आवश्यक नहीं है। किसी कठिनाई/लॉग-इन समस्या के मामले में, dir-recruiting6-mod[at]nic[dot]in पर ई-मेल भेजा जा सकता है।”
“उम्मीदवारों से यह भी अनुरोध है कि वे अपनी आयु तथा शैक्षणिक योग्यता के संबंध में अपने मूल प्रमाण-पत्र सेवा चयन बोर्ड द्वारा साक्षात्कार के समय संबंधित सेवा चयन बोर्ड  के समक्ष प्रस्तुत करें।” उम्मीदवार अपने मूल प्रमाण-पत्र संघ लोक सेवा आयोग को कदापि न भेजें। किसी अन्य प्रकार की जानकारी के लिए उम्मीदवार किसी भी कार्य दिवस में पूर्वाह्न 10.00 बजे से सायं 5.00 बजे के बीच आयोग के गेट ‘सी’ के पास सुविधा काउन्टर से स्वयं आकर या टेलीफोन नं. 011-23385271/011-23381125/011-23098543 पर संपर्क कर सकते हैं। इसके अतिरिक्त, एसएसबी/ साक्षात्कार संबंधी मामलों में सेना को प्रथम विकल्प के तौर पर चुनने वाले उम्मीदवार टेलीफोन नं. 011-26175473 या joinindianarmy.nic.in पर, नौसेना/ नौसेना अकादमी को प्रथम विकल्प के तौर पर चुनने वाले उम्मीदवार टेलीफोन नं. 011-23010097/ Email:officer-navy[at]nic[dot]in या joinindiannavy.gov.in पर तथा वायु सेना को प्रथम विकल्प के तौर पर चुनने वाले उम्मीदवार टेलीफोन नं. 011-23010231, एक्सटेंशन 7645/7646/7610 या www.careerindianairforce.cdac.in पर संपर्क कर सकते हैं।
3. उम्मीदवारों के अंक-पत्रक, अंतिम परिणाम के प्रकाशित होने की तारीख से पंद्रह  दिनों के भीतर  आयोग की वेबसाइट पर प्रदर्शित कर दिए जाएंगे और तीस  दिनों की अवधि के लिए वेबसाइट पर उपलब्ध रहेंगे।
नतीजे के लिए क्लिक करें:
<><><><>
SNC/RR
(Visitor Counter : 395
राष्ट्रपति सचिवालय
‘टाटा बिल्डिंग इंडिया स्कूल एस्से कम्पटीशन’ के विजेताओं ने राष्ट्रपति से मुलाकात की
देशव्यापी ‘टाटा बिल्डिंग इंडिया स्कूल एस्से कम्पटीशन’ 2016-17 के विजेताओं ने आज राष्ट्रपति भवन में राष्ट्रपति श्री रामनाथ कोविंद से मुलाकात की।
इस अवसर पर राष्ट्रपति ने स्कूल निबंध प्रतियोगिता के विजेताओं को बधाई दी। उन्होंने कहा कि देशभर के 8500 से अधिक स्कूलों के लगभग 40 लाख बच्चों ने 13 भाषाओं में राष्ट्र निर्माण से संबंधित निबंध लिखे। उन्होंने कहा कि 78 विजेताओं में 53 लड़कियां हैं।
राष्ट्रपति ने कहा कि बच्चों ने ग्लोबल वॉर्मिंग पर निबंध लिखे और यह भी बताया कि हम में से प्रत्येक जलवायु परिवर्तन का मुकाबला कैसे करें और किस तरह प्राकृतिक पर्यावरण की सुरक्षा की जाए। उन्होंने कहा कि यह विषय उस चुनौती से संबंधित है, जो मानव जाति के सामने मौजूद सबसे बड़ी चुनौतियों में शामिल है। उन्होंने कहा कि इतने सारे बच्चे ग्लोबल वॉर्मिंग और जलवायु परिवर्तन पर निबंध लिख रहे हैं, जिससे पता चलता है कि यह पीढ़ी अपने ग्रह और पर्यावरण के प्रति कितनी जागरूक है।
रक्षा मंत्रालय
एडमिरल कर्मबीर सिंह, पीवीएसएम, एवीएसएम, एडीसी नौसेना प्रमुख बने
 24वें नौसेना प्रमुख के रूप भारतीय नौसेना की कमान संभाली।
एडमिरल करमबीर सिंह राष्ट्रीय रक्षा अकादमी, खडकवासला के छात्र रहे। वे जुलाई 1980 में भारतीय नौसेना में शामिल हुए। उन्होंने 1981 में हेलीकॉप्टर पायलट के रूप में अपनी पहचान कायम की और चेतक  और कामोव हेलीकॉप्टरों में व्यापक तौर पर उड़ान भरी। वे रक्षा सेवा स्टाफ कॉलेज, वेलिंगटन, कॉलेज ऑफ नेवल वारफेयर, मुंबई से स्नातक हैं। उन्होंने इन दोनों संस्थानों में निर्देशन स्टाफ के रूप में कार्य किया है।
उन्होंने 39 साल से अधिक के अपने कार्यकाल में, भारतीय तटरक्षक जहाज चांदबीबी, मिसाइल कार्वेट आईएनएस विजयदुर्ग के साथ ही दो गाइडेड मिसाइल डेस्ट्रॉयर, आईएनएस राणा और आईएनएस दिल्ली की कमान संभाली। उन्होंने पश्चिमी बेड़े के बेड़ा संचालन अधिकारी के रूप में भी काम किया। उन्होंने नौसेना मुख्यालय में नौसेना  के संयुक्त निदेशक के रूप में और मुंबई में नौसेना वायु स्टेशन के कप्तान  और प्रभारी अधिकारी के रूप में कार्य किया।
उन्होंने एयरक्रू इंस्ट्रूमेंट रेटिंग और श्रेणीकरण बोर्ड  के सदस्य के रूप में भी काम किया।
वाइस एडमिरल के पद पर, वह करवार में नौसेना के विस्तार और आधुनिक आधार के बुनियादी ढांचे के विकास से जुड़े प्रोजेक्ट सीबर्ड के प्रभारी महानिदेशक रहे हैं। रक्षा मंत्रालय एकीकृत मुख्यालय  में, एडमिरल नौसेना स्टाफ के उप प्रमुख और बाद में नौसेना स्टाफ के उप प्रमुख रहे हैं। वे 31 मई, 2019 को नौसेना स्टाफ के प्रमुख के रूप में पदभार संभालने से पहले विशाखापत्तनम में फ्लैग ऑफिसर कमांडिंग इन चीफ थे।
एडमिरल साइक्लिंग, रनिंग, स्विमिंग और गोल्फ का आनंद लेते हैं।
रेल मंत्रालय
आरपीएफ अधिकारी की कर्तव्यनिष्ठा और साहस ने सभी के दिलों को जीता
श्री पीयूष गोयल ने सराहनीय कार्य की प्रशंसा की और नकद पुरस्कार की घोषणा की
रेल और वाणिज्य तथा उद्योग मंत्री श्री पीयूष गोयल ने आरपीएफ कांस्टेबल श्री इंदर सिंह यादव के मानवीय कार्य की सराहना की और उन्हें सम्मानित करने के लिए नकद पुरस्कार की घोषणा की। श्री यादव 4 महीने के एक बच्चे के लिए दूध पहुंचाने के लिए ट्रेन के पीछे भागे और उन्होंने कर्तव्यनिष्ठ भावना का प्रदर्शन किया।
श्रीमती शरीफ हाशमी अपने पति श्री हसीन हाशमी और अपने 4 महीने के बच्चे के साथ बेलगाम से गोरखपुर जाने वाली श्रमिक स्पेशल ट्रेन में यात्रा कर रही थीं। उनका बच्चा दूध के लिए रो रहा था, क्योंकि पिछले किसी भी स्टेशन पर उन्हें बच्चे के लिए दूध नहीं मिल पा रहा था। श्रीमती हाशमी ने भोपाल स्टेशन पर कांस्टेबल श्री यादव से मदद मांगी।
श्री इंदर सिंह यादव तुरंत दौड़कर भोपाल स्टेशन के बाहर एक दुकान से दूध का पैकेट ले आए लेकिन ट्रेन चलने लगी। कांस्टेबल ने चलती ट्रेन के पीछे भागकर अपनी मानवता और साहस का परिचय दिया और कोच में महिला को दूध का पैकेट प्रदान किया।
प्रधानमंत्री कार्यालय
77वें स्वतंत्रता दिवस के अवसर पर प्रधानमंत्री नरेन्द्र मोदी ने लालकिले की प्राचीर सेअपने संबोधन में कहा कि आने वाली विश्वकर्मा जयन्ती पर विश्वकर्मा योजना लॉन्च की जाएगी
उन्होंने कहा कि विश्वकर्मा योजना कोकरीब 13-15 हजार करोड़ रुपये से शुरु किया जाएगा
हम दिव्यांगजनों के लिए एक सुगम भारत के निर्माण के लिए काम कर रहे है: प्रधानमंत्री नरेन्द्र मोदी
हम पैरालिंपिक में भी हिन्दुस्तान का तिरंगा झंडा फहराने के लिए हमारे दिव्यांगजनों को सामर्थ्यवान बना रहे हैं इसके लिए खिलाडि़यों को स्पेशल ट्रेनिंग दी जा रही हैं: पीएम नरेन्द्र मोदी
77वें स्वतंत्रता दिवस के अवसर पर प्रधानमंत्री नरेन्द्र मोदी ने लालकिले की प्राचीर से अपने संबोधन में कहा कि आने वाले महीने में विश्वकर्मा जयन्ती पर विश्वकर्मा योजना लॉन्च की जाएगी। उन्होंने बताया कि यह योजना परम्परागत कौशल्य वोले लोग अर्थात वह लोग जो औजार से और अपने हाथ से काम करने वाले वर्ग यानि जो कि ज्यादातर ओबीसी समुदाय से है। जैसे कि सुथार हों, सुनार हों, राजमिस्त्री हों, कपड़े धोने वाले काम करने वाले लोग हों, बाल काटने वाले भाई-बहन परिवार, ऐसे लोगों को एक नई ताकत देने का काम करेगी। इस योजना का आरंभ लगभग13-15 हजार करोड़ रुपये के बजट से किया जाएगा।
लाल किले की प्राचीर से अपने भाषण में प्रधानमंत्री श्री नरेन्द्र मोदी ने कहा कि हम दिव्यांगजनों के लिए एक सुगम भारत के निर्माण के लिए काम कर रहे हैं। उन्होंने कहा कि हम पैरालिंपिक में भी हिन्दुस्तान का तिरंगा झंडा लहराने के लिए दिव्यांगजनों को सामर्थ्यवान बना रहे हैं। जिसके लिए खिलाडि़यों को स्पेशल ट्रेनिंग दी जारही हैं।
अपने भाषण में प्रधानमंत्री श्री नरेन्द्र मोदी ने कहा कि आज भारत के पास डेमोग्राफी है, डेमोक्रेसी है, और डाइवर्सिटी है। उन्होंने कहा कि डेमोग्राफी, डेमोक्रेसी और डाइवर्सिटी की ये त्रिवेणी भारत के हर सपने को साकार करने का सामर्थ्य रखती है।
ट्वीट
प्रधानमंत्री कार्यालय
प्रधानमंत्री ने देशवासियों को दीपावली की शुभकामनाएं दी
प्रधानमंत्री श्री नरेन्द्र मोदी ने देशवासियों को दीपावली के पावन अवसर पर शुभकामनाएं दी हैं।
प्रधानमंत्री ने कहा, दीपावली की सभी देशवासियों को हार्दिक बधाई। मेरी कामना है कि प्रकाश का यह पावन पर्व सबके जीवन में सुख, शांति एवं समृद्धि लेकर आए।
सूचना और प्रसारण मंत्रालय
राष्ट्रीय फिल्म विरासत मिशन के तहत भारत ने दुनिया की सबसे बड़ी फिल्म संरक्षण परियोजना शुरू की है: सूचना एवं प्रसारण मंत्री अनुराग ठाकुर
इस संरक्षण उद्देश्य के लिए 363 करोड़ रुपये खर्च किए जाएंगे: सूचना एवं प्रसारण मंत्री अनुराग ठाकुर
एनएफएआई ने सत्यजीत रे की 10 फिल्मों का संरक्षण कार्य पूरा किया जिसे अंतरराष्ट्रीय फिल्म समारोहों में प्रदर्शित किया जाएगा
केंद्रीय सूचना एवं प्रसारण मंत्री श्री अनुराग सिंह ठाकुर ने आज राष्ट्रीय फिल्म विरासत मिशन  के तहत दुनिया की सबसे बड़ी फिल्म संरक्षण परियोजना की घोषणा की है। मंत्रालय ने इसके लिए 4 मई 2022 को 363 करो़ड़ रुपये का बजट प्रदान किया है। भारतीय राष्ट्रीय फिल्म अभिलेखागार में यह पुनरुद्धार परियोजना अब जोर-शोर से शुरू होने वाली है। केंद्रीय मंत्री संगठन की समीक्षा बैठक में भाग लेने के लिए पुणे आए थे।
राष्ट्रीय फिल्म विरासत मिशन के तहत, लगभग 2200 फिल्मों का पुनरुद्धार किया जाएगा। फिल्म निर्माताओं, वृत्तचित्र फिल्म निर्माताओं, फिल्म इतिहासकारों, निर्माताओं आदि की भाषावार समितियों ने संरक्षण के लिए फिल्मों का चयन किया है। अपर्णा सेन, श्रीराम राघवन, अंजलि मेनन और वेत्रिमारन जैसी प्रख्यात फिल्मी हस्तियां इन समितियों का हिस्सा थीं।
मंत्री ने कहा, 'राष्ट्रीय फिल्म विरासत मिशन में पुनरुद्धार के अलावा 597 करोड़ रुपये के कुल आवंटित बजट में फिल्म की स्थिति का मूल्यांकन, निवारक संरक्षण और डिजिटलीकरण की चल रही संरक्षण प्रक्रियाएं भी शामिल हैं, जो दुनिया के सबसे बड़े फिल्म संरक्षण मिशन में से एक है।'
भारतीय सिनेमा, जो अब सौ से अधिक वर्षों से अस्तित्व में है, विश्व सिनेमा के समूह में एक बहुत ही अनूठा स्थान रखता है। भारतीय फिल्मों के पुनरुद्धार से एक बार फिर वर्तमान और भविष्य की पीढ़ियों को इन बेहतरीन फिल्मों को देखने का मौका मिलेगा, जिसके दर्शक दशकों से दीवाने हैं।
इस बीच, एनएफएआई ने सत्यजीत रे की 10 प्रतिष्ठित फिल्मों का संरक्षण कार्य पूरा किया है, जिन्हें आगे विभिन्न अंतरराष्ट्रीय फिल्म समारोहों में प्रदर्शित किया जाएगा। इनमें से रे की फिल्म 'प्रतिद्वंदी' को कान्स ने 2022 संस्करण के कान्स क्लासिक्स सेक्शन में प्रीमियर के लिए चुना है। 1978 में आई जी. अरविंदन की मलयालम फिल्म 'थम्पी' के संरक्षित किए गए संस्करण को फिल्म हेरिटेज फाउंडेशन द्वारा कान महोत्सव में रेस्टोरेशन वर्ल्ड प्रीमियर में प्रदर्शित किया जाएगा।
सत्यजीत रे की फिल्मों के अलावा, 'नीलकुयिल'  और 'दो आखें बारह हाथ'  जैसी विविध फीचर फिल्मों को भी कवर किया जाएगा। एनएफएआई, फिल्म प्रभाग और अन्य दुर्लभ सामग्रियों के संग्रह से अत्यंत महत्वपूर्ण लघु और वृत्तचित्र जिसमें स्वतंत्रता से पहले की तस्वीरें भी शामिल हैं, उन्हें संरक्षित किया जाएगा क्योंकि वे भारत की विकास गाथा को दिखाती हैं।
पुनरुद्धार प्रक्रिया
इस प्रक्रिया में सर्वश्रेष्ठ उपलब्ध स्रोत सामग्री से फ्रेम-टू-फ्रेम डिजिटल और सेमी-ऑटोमेटेड मैनुअल पिक्चर और ध्वनि बहाली की जाती है। सोर्स निगेटिव/प्रिंट को 4K से .dpx फाइलों पर स्कैन किया जाएगा जिसे बाद में डिजिटल तरीके से संरक्षित किया जाएगा। मरम्मत प्रक्रिया के दौरान हर फ्रेम में खरोंच, गंदगी सहित नुकसान को दुरुस्त किया जाएगा। पिक्चर बहाली प्रक्रिया की तरह ही ध्वनि को भी संरक्षित किया जाएगा। साउंड निगेटिव पर गैरजरूरी आवाजें, विकृति आदि को डिजिटल रूप से हटाया जाएगा। मरम्मत कार्य के बाद, डिजिटल पिक्चर फाइलें कलर ग्रेडेड  और संतुलित रहेंगी, जिससे रिलीज के समय फिल्म का मूल रूप हासिल किया जा सके।
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को 193.53 करोड़ से अधिक टीके प्रदान किये गए
राज्यों/केंद्र शासित प्रदेशों के पास अभी भी 15.59 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। राष्ट्रव्यापी कोविड 19 टीकाकरण अभियान 16 जनवरी,2021 को प्रांरभ हुआ था। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
1,93,53,58,865
|
|
शेष टीके
|
|
15,59,31,810
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की लगभग 193.53 करोड़  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 15.59 करोड़ से अधिक  अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
प्रधानमंत्री कार्यालय
प्रधानमंत्री 28 सितंबर को विशेष गुणों वाली 35 फसलों की किस्में राष्ट्र को समर्पित करेंगे
प्रधानमंत्री राष्ट्रीय जैविक तनाव प्रबंधन संस्थान रायपुर का नवनिर्मित परिसर राष्ट्र को समर्पित करेंगे
प्रधानमंत्री कृषि विश्वविद्यालयों को ग्रीन कैंपस अवॉर्ड भी वितरित करेंगे
जलवायु अनुकूल प्रौद्योगिकियां अपनाने को लेकर जन जागरूकता पैदा करने की कोशिश में प्रधानमंत्री श्री नरेन्द्र मोदी 28 सितंबर को सुबह 11 बजे वीडियो कॉन्फ्रेंसिंग के जरिए तमाम आईसीएआर संस्थानों, राज्य और केंद्रीय कृषि विश्वविद्यालयों और कृषि विज्ञान केंद्रों  में आयोजित एक अखिल भारतीय कार्यक्रम में विशेष गुणों वाली 35 फसलों की किस्में राष्ट्र को समर्पित करेंगे। इस कार्यक्रम के दौरान प्रधानमंत्री राष्ट्रीय जैविक तनाव प्रबंधन संस्थान रायपुर का नवनिर्मित परिसर भी राष्ट्र को समर्पित करेंगे।
इस मौके पर प्रधानमंत्री कृषि विश्वविद्यालयों को ग्रीन कैंपस अवॉर्ड वितरित करेंगे। साथ ही उन किसानों के साथ बातचीत करेंगे जो नवीन तरीकों का उपयोग करते हैं और उपस्थित लोगों को संबोधित करेंगे।
इस मौके पर केंद्रीय कृषि मंत्री और छत्तीसगढ़ के मुख्यमंत्री भी मौजूद रहेंगे।
विशेष गुणों वाली फसलों की किस्मों के बारे में
जलवायु परिवर्तन और कुपोषण की दोहरी चुनौतियों को हल करने के लिए भारतीय कृषि अनुसंधान परिषद  द्वारा विशेष लक्षणों वाली फसल की किस्मों को विकसित किया गया है। जलवायु को लेकर लचीलापन और ऊंची पोषक तत्व सामग्री जैसे विशेष गुणों वाली 35 ऐसी फसलों की किस्मों को साल 2021 में विकसित किया गया है। इनमें सूखे को बर्दाश्त करने वाली चने की किस्म, विल्ट और स्टरिलिटी मौज़ेक प्रतिरोधी अरहर, सोयाबीन की जल्दी पकने वाली किस्म, चावल की रोग प्रतिरोधी किस्में और गेहूं, बाजरा, मक्का, चना, क्विनोआ, कुटु, विन्गड बीन और फाबा बीन की बायोफोर्डिफाइड किस्में शामिल हैं।
इन विशेष लक्षणों वाली फसल की किस्मों में वे भी शामिल हैं जो कुछ फसलों में पाए जाने वाले ऐसे पोषण-विरोधी कारकों को हल करती हैं जो मानव और पशु स्वास्थ्य पर प्रतिकूल प्रभाव डालते हैं। ऐसी किस्मों के उदाहरणों में पूसा डबल जीरो मस्टर्ड 33, पहला कैनोला क्वालिटी हाइब्रिड आरसीएच 1 जिसमें <2% इरुसिक एसिड और <30 पीपीएम ग्लूकोसाइनोलेट्स और एक सोयाबीन की किस्म शामिल है जो दो पोषण-विरोधी कारकों से मुक्त है जिन्हें कुनिट्ज़ ट्रिप्सिन इनहिबिटर और लिपोक्सीजनेस कहते हैं। सोयाबीन, ज्वार, और बेबी कॉर्न सहित अन्य में विशेष गुणों वाली किस्में विकसित की गई हैं।
राष्ट्रीय जैविक तनाव प्रबंधन संस्थान के बारे में
रायपुर में राष्ट्रीय जैविक तनाव प्रबंधन संस्थान की स्थापना जैविक तनाव में बुनियादी और रणनीतिक अनुसंधान करने, मानव संसाधन विकसित करने और नीतिगत सहायता प्रदान करने के लिए की गई है। इस संस्थान ने शैक्षणिक सत्र 2020-21 से पीजी कोर्स शुरू कर दिए हैं।
ग्रीन कैंपस पुरस्कारों के बारे में
ग्रीन कैंपस पुरस्कारों की शुरुआत इसलिए की गई है ताकि राज्य और केंद्रीय कृषि विश्वविद्यालयों को ऐसी आदतें विकसित करने या अपनाने के लिए प्रेरित किया जा सके जो उनके परिसरों को ज्यादा हरा-भरा और स्वच्छ बनाए, और छात्रों को 'स्वच्छ भारत मिशन', 'वेस्ट टू वेल्थ मिशन' में शामिल होने और राष्ट्रीय शिक्षा नीति -2020 के मुताबिक सामुदायिक जुड़ाव के लिए प्रेरित करे।
प्रधानमंत्री कार्यालय
जापान के पूर्व प्रधानमंत्री महामहिम श्री योशीहिदे सुगा ने प्रधानमंत्री से मुलाकात की
जापान के पूर्व प्रधानमंत्री महामहिम श्री योशीहिदे सुगा ने 24 मई 2022 को टोक्यो में प्रधानमंत्री श्री नरेन्द्र मोदी से मुलाकात की।
दोनों नेताओं ने सितंबर 2021 में वाशिंगटन डी.सी. में आयोजित पहले क्वाड लीडर्स शिखर सम्मेलन के दौरान द्विपक्षीय बैठक सहित अपनी पिछली बातचीत को याद किया। प्रधानमंत्री ने भारत-जापान संबंधों को गहरा और मजबूत करने में श्री सुगा के योगदान की सराहना की।
दोनों नेताओं ने भारत-जापान विशेष रणनीतिक एवं वैश्विक साझेदारी को और अधिक मजबूत बनाने के संबंध में विचारों का आदान-प्रदान किया। प्रधानमंत्री ने श्री सुगा को अपने नेतृत्व में जापानी सांसदों का एक प्रतिनिधिमंडल लेकर भारत आने के लिए आमंत्रित किया।
प्रधानमंत्री कार्यालय
प्रधानमंत्री ने टीबी मुक्त भारत के लिये राज्यसभा सदस्य महाराजा सनाजाउबा लैशेम्बा के प्रयासों की सराहना की
प्रधानमंत्री श्री नरेन्द्र मोदी ने टीबी मुक्त भारत के लिये राज्यसभा सदस्य महाराजा सनाजाउबा लैशेम्बा के प्रयासों की सराहना की है।
राज्यसभा सांसद के एक ट्वीट के जवाब में प्रधानमंत्री ने ट्वीट किया हैः
“सराहनीय कार्य। देशभर में भारत को टीबी मुक्त बनाने के प्रति बहुत जागरूकता है और अनेक लोग टीबी के मरीजों की सेवा की जिम्मेदारी उठा रहे हैं।”
खान मंत्रालय
प्रधानमंत्री ने खान मंत्रालय के लिए 88 नवनियुक्त युवाओं को नियुक्ति पत्र दिए
नियुक्ति पत्रों को जारी किये जाने के पहले चरण में, 22 अक्टूबर, 2022 को खान मंत्रालय के 88 उम्मीदवारों को देश भर में विभिन्न स्थानों पर आयोजित रोजगार मेलों में केंद्रीय/राज्य मंत्रियों द्वारा नियुक्ति पत्र प्रदान किए गए। प्रधानमंत्री ने भी इस रोजगार मेला कार्यक्रम में भाग लिया था। यह सभी रिक्त पदों को भरने की दिशा में एक महत्वपूर्ण कदम है।
केंद्र सरकार में 10 लाख रिक्त पदों को भरने की प्रधानमंत्री की घोषणा के अनुरूप, केंद्र सरकार के सभी मंत्रालयों/विभागों को जुलाई, 2022 से दिसंबर, 2023 तक मिशन मोड पर अपनी सभी रिक्तियों को भरने के लिए कहा गया है।
खान मंत्रालय में कुल 4673 रिक्तियां हैं, जिन्हें सीधी भर्ती के साथ-साथ पदोन्नति वर्ग से भरा जाना है। जुलाई, 2022 से इस भर्ती अभियान की शुरुआत करते हुए, मंत्रालय ने सितंबर, 2022 को समाप्त पहली तिमाही में 127 नियुक्ति पत्र पहले ही जारी कर दिए हैं।
अब द्विमासिक आधार पर एकीकृत डिजिटल निर्गम के माध्यम से केंद्रीय स्तर पर नियुक्ति पत्र जारी करने का निर्णय लिया गया है।
इसके साथ ही भर्ती अभियान मिशन शुरू होने के बाद से खान मंत्रालय द्वारा कुल 215 नियुक्ति पत्र जारी किये गए हैं। मंत्रालय ने दिसंबर, 2023 तक सभी रिक्त पदों को भरने की कार्य योजना तैयार की है।
पूर्वोत्तर क्षेत्र विकास मंत्रालय
ऑल मणिपुर दलित डेवलपमेंट एसोसिएशन का शिष्टमंडल डॉ. जितेन्द्र सिंह से मिला
सभी राज्यों का एक समान विकास केन्द्र सरकार की प्राथमिकताः डॉ. जितेन्द्र सिंह
ऑल मणिपुर दलित डेवलपमेंट एसोसिएशन का एक शिष्टमंडल श्री टी.एम. राजेन अयंगबा के नेतृत्व में आज नई दिल्ली में केन्द्रीय पूर्वोत्तर क्षेत्र विकास राज्य मंत्री , प्रधानमंत्री कार्यालय में राज्य मंत्री, कार्मिक लोक शिकायत तथा पेंशन, परमाणु ऊर्जा तथा अंतरिक्ष राज्य मंत्री डॉ. जितेन्द्र सिंह से मिला। शिष्टमंडल ने आर्थिक और सामाजिक सशक्तिकरण के विषयों पर बातचीत की। इन विषयों में रोजगार और शिक्षा तथा पर्वतीय क्षेत्रों में रहने वाले लोगों का जीवन स्तर शामिल हैं।
डॉ. जितेन्द्र सिंह ने कहा कि प्रधानमंत्री श्री नरेन्द्र मोदी के नेतृत्व में सरकार की प्राथमिकता सभी राज्यों का एक समान विकास है। उन्होंने कहा कि सरकार ने पूर्वोत्तर क्षेत्र के विकास के लिए अनेक कदम उठाए हैं। पिछले चार वर्षों में पूर्वोत्तर क्षेत्र में विकास परियोजनाओं को प्रारंभ करने के लिए प्रधानमंत्री अनेक बार पूर्वोत्तर क्षेत्र आए हैं। इन प्रयासों से पूर्वोत्तर राज्यों में शांति और विकास में तेजी आई है। श्री जितेन्द्र सिंह ने कहा कि पूर्वोत्तर क्षेत्र के लिए इंफाल  में सरकार द्वारा घोषित पर्वतीय क्षेत्र विकास कार्यक्रम  की घोषणा की गई है। इसे राज्य के पर्वतीय जिलों में पायलट आधार पर प्रारंभ किया जाएगा। उन्होंने कहा कि सरकार की प्राथमिकता पूर्वोत्तर क्षेत्र के राज्यों को देश के अधिक विकसित राज्यों के बराबर लाना है।
पूर्वोत्तर क्षेत्र विकास राज्य मंत्री ने शिष्टमंडल को आश्वासन दिया कि वह उनके ज्ञापन को आवश्यक कार्रवाई के लिए संबंधित मंत्रालय को भेजेंगे।
वित्त मंत्रालय
143 वस्तुओं पर जीएसटी दरें बढ़ाने पर कथित रूप से राय देने की भ्रामक खबरों पर स्पष्टीकरण
यह बात नोट की गई है कि मीडिया के एक वर्ग ने बताया है कि 143 वस्तुओं पर वस्तु एवं सेवा कर  की दरें बढ़ाने के सुझाव के संबंध में राज्यों से फीडबैक मांगा गया है।
इस आशय की कुछ खबरों में तो यहां तक कि इन वस्तुओं की संख्या और इनका विवरण भी दिया गया है। यह स्पष्ट किया जाता है कि राज्यों से किसी विशिष्ट वस्तु पर जीएसटी दर या नए सिरे से जीएसटी दरें तय करने के विशिष्ट प्रस्तावों पर कोई राय या फीडबैक नहीं मांगा गया है और इस बारे में संबंधित खबरें वास्तव में बिना किसी आधार के विशुद्ध रूप से मनगढ़ंत हैं।
जीएसटी परिषद ने अपनी 45वीं बैठक में जीएसटी दरों को तर्कसंगत बनाने पर गौर करने के लिए एक मंत्री समूह  का गठन किया था। मंत्री समूह की ओर से विचार-विमर्श अभी जारी है। सितंबर, 2021 में जीओएम के गठन के तुरंत बाद सामान्य रूप से उसके विचारार्थ विषयों  पर राज्यों के विचार मांगे गए थे। मंत्री समूह की रिपोर्ट विचार-विमर्श के लिए जीएसटी परिषद को प्रस्तुत करना अभी बाकी है।